Nyeste Skilderie af Kiøbenhavn, 1827-09-22
Efter Lord Clives Erobringer fandt en parlamentarisk Undersøgelse over de indiske Anliggender Sted i Aaret 1767, og Compagniet forpligtede sig til at betale Regjeringen 40,000 Pd. Sterling paa 3 Aar, under den Betingelse, at det beholdt Besiddelsen af de erobrede Provindser og deres hele Indtægter; i Aaret 1769 blef denne Bevilgning forlænget paa 4 Aar. Men istedetfor at opfylde denne Forenings Betingelser forfaldt Kompagniets Finantser saa meget, at det saae sig ganske ude af Stand til at betale den forlangte Sum, og endog blev nødt til, i Aaret 1773 at henvende sig til Ministrenom et Laan af 1 Mill. og 400,000 Pd. St. hvilket blev bevilget det paa det Vilkaar, at Kompagniet skulde nedsætte Dividendet fra 10 til 6 pCt. - Fra 1773 til 1782 fulgte ingen Forbedring i Kompagniets financielle Forfatning; det blev meget mere i Aaret 1782 autoriseret til at negociere et Laan paa 800,000 Pd. St. For yttrede 1783, da han indbragte sin berømte Jndia-bill i Parlamentet, at Kompagniet var ganske insolvent, at dets Gield beløb sig til 11,200,000 Pd., og dets Activ-Formue kun til 3,200,000 Pd. Den Skjæbne, som Hr. For's Bill havde, der gik ud paa at reformere Regjeringen i Jndien, er bekiendt. Efter heftige parlamentariske Debatter blev den forkastet, og derimod Hr. Pitts Plan antaget, efter hvilken Regjeringen siden har rettet sig. Men uagtet den Overopsigt der føres af board of control ere det ostindiske Kompagnies financielle Anliggender næsten altid blevne i den samme ufordeelagtige Tilstand som før. Forhandlingerne over Chartets Fornyelse i Aaret 1793 frembyde et paafaldende Exempel herpaa. Lord Cornvallis havde dengang endt den Krig, som skilte TippoSaib ved Halvdelen af sine Besiddelser; de idelige Kolonisationer, af hvilke man ventede saa velgjørende Følger, vare indførte i Bengalen, og Kompagniets Jndkomster var, ved Udvidelse af Landene, ved indfødte Fyrsters Subsidier om. voxet til 8 Millioner aarlig, og man skulde, som man dengang beregnede, have et aarligt Overskud af 1,240,000 Pd. St. Dundas, siden Lord Melville, blev ved disse fordeelagtige Udsigter foranlediget til, at give den mest glimrende Skildring af Kompagniets Forfatning. Men Hr. Dundas's brammende Fremstillinger og blændende Løfter havde samme Skjæbne som hans Forgængeres Tilsagn. Af Overskud, Garanti Fonds osv. opdagede man intet andet Spor end i hans Taler. Kompagniets Gield voxte i Stedet for at formindskes, 1795 blev det autoriseret til at forøge sin svævende Gjæld; 1796 faldt man paa et nyt Middel til at gjøre Penge. Hr. Dundas forestillede, at, da ved Krigen al Competents var ophørt, havde Kompagniets Han deel betydeligen tiltaget, og dets Kapitaler vare ikke tilstrækkelige for dets Forretningers Omfang, J Følge deraf fik Kompagniet Tilladelse til at forøge dets Kapital med 2 Millioner; idet det skabte 20,000 nye Actier; da enhver Actie solgtes for 173 Pd. St., saa udkom deraf en Summa af 3 Mill. og 460,000 Pd. St. J Aaret 1797 erholdt Kompagniet paa denne Maade igjen 1 Mill. og 417,000 Pd. St., men som et Resultat af det Hele maatte Hr. Dundas den 12 Marts 1799 i Underhuset opgive, at der i det foregaaende Aar havde været et Deficit af 1 Mill. 319,000 Pd. St.